હજુ ખરો આરોપી પકડાયો નથી. મારા નામનો ઉલ્લેખ થયો હોવાથી હું આ ખુલાસો ગૃહમાં કરું છું તેવું શંકરભાઈ ચૌધરીએ ગૃહને જણાવ્યું હતું. રાહુલ ગાંધીના બનાસકાંઠા પ્રવાસ દરમિયાન બનેલી પથ્થરમારાની ઘટના અંગે મહેસૂલ પ્રધાન ભૂપેન્દ્રસિંહ ચૂડાસમાએ વિપક્ષના ગોવાભાઈ રબારીના પ્રશ્નના જવાબમાં રાહુલ ગાંધી સરકારી નિયમોને અનુસરતા ન હોઈ અને એસપીજીની વાનનો ઉપયોગ ન કરવાના કારણે આ ઘટના બની હોવાનો ઉલ્લેખ કરતાં કોંગ્રેસના ધારાસભ્યો ઉશ્કેરાયા હતા અને સૂત્રોચ્ચાર કર્યો હતો. અધ્યક્ષની વારંવારની સૂચના છતાં ધારાસભ્યોએ સૂત્રોચ્ચાર ચાલુ રાખતાં અધ્યક્ષે તેમને બહાર જવાની ફરજ પાડી હતી અને તેમના સ્થાન ઉપર ન રહેલા િવરોધ પક્ષના ધારાસભ્યોને ગૃહની બહાર કાઢવામાં આવ્યા હતા.